recursal/SuperWikiNEXT-32B huggingface dataset:
**Константин Александрович Лордкипанидзе** (1905 жыл 7 қаңтар - 1986 жыл 30 шілде) - грузин жазушысы.

Өмірі
-----

*«Литературная Грузия» (1956-1962), «Цискари» (1962-1966) журналдарының* бас редакторы, 1966 жылдан *«Накадули» баспасының* директоры. 1941-1945 жылдары Ұлы Отан соғысына қатысқан. Шығармалары 1924 жылдан жариялана бастады. *«Таңдамалы өлеңдер» (1926) жинағы* мен *«Стенька Разин» (1927) поэмасында* социалистік құрылыстың нығая түсуін жырлады. Оның прозалық шығармаларының негізгі тақырыбы - ескінің күйреуі, грузин ауылындағы өзгерістер, кеңес адамдарының ерлігі мен гуманизмі. Ол *«Колхида таңы» (1931-1932), «Өшпес өмір» (1938), «Тот шалмаған жүз» (1949), «Ажал күте тұрады» (1968), «Сиқырлы тас» (1955-1965), «Ортычал балықшылары» (1969), «Дон-Кихот жасасын» (1970)* т.б. шығармалар мен *«Достық» (1941), «Жолдағы көлеңке» (1957), «Үзілген өлең» (1960)* атты киносценарийлердің авторы. 8-сайланған *Грузия КСР Жоғарғы Кеңесінің* депутаты.

Марапаттары
-----------

6 орден және көптеген медальдармен марапатталған.[1]

Дереккөздер
-----------

1. ↑   Қазақ Совет Энциклопедиясы, Алматы, 1974ж. 7 том
**Жайпақ табақ** – ағаштан жасалатын, ет тартуға арналған ыдыс. Көлемі әртүрлі. Оларды көп көркемдемейді. Қазақ шеберлері мұндай ыдыс-аяқтарды жасау үшін алдынала қайың кесінділері мен бездерін нобайлап шауып алып, көлеңкеде кептіріп, тұзды суға салып қайнатады, тағы да көлеңкеге қойып кептіреді. Сосын асықпай өңдеп, ыдыс-аяқ жасайды. Мұндай тұзды суда қайнатылған ағаштан жасалған ыдыс-аяқ ыстық, суыққа төзімді келеді, сәл соққыға жарылмайды.

Дереккөздер
-----------

Қ 18 **Қазақстан тарихы.** Энциклопедиялық анықтамалық (толықтырылған 2 - басылым). - Алматы: "Аруна Ltd." ЖШС, 2010. - 786 б. ISBN 9965 - 26 - 175 – X
**Константин Аполлонович Савицкий** (6 маусым 1844 жыл, Таганрог, Ресей империясы — 13 ақпан 1905 жыл, Пенза, Ресей империясы) — орыс кескіндемеші, Петербург Көркемсурет академиясының толық мүшесі, педагог.

1862-73 жылдары Петербург көркемсурет академиясында, 1874-76 ж. Германия мен Францияда оқыды. Мәскеудегі кескіндеме, мүсін және сәулет өнері училищесінде және Пенза көркесурет училищесінде сабақ берді. 1878 жылдан *Передвижниктер серікктігінің белсенді* мүшесі болды. "Темір жолдағы қалпына келтіру жұмыстары", "Иконамен кездесу", "Соғысқа аттану", "Ілгекті жүкші" атты халық өмірінің драмалық көріністерге толы әлеуметтік жағдайын бейнелейтін жанрлық шығармалардың авторы.

Галерея
-------

* «Темір жолдағы қалпына келтіру жұмыстары», (1874) — Мемлекеттік Третьяков галереясы«Темір жолдағы қалпына келтіру жұмыстары», (1874) — Мемлекеттік Третьяков галереясы
* «Иконамен кездесу», (1878) — Мемлекеттік Третьяков галереясы«Иконамен кездесу», (1878) — Мемлекеттік Третьяков галереясы
* «Соғысқа аттану» — Мемлекеттік Третьяков галереясы«Соғысқа аттану» — Мемлекеттік Третьяков галереясы
* «Панихида», (1885), холст, масло — Мемлекеттік Третьяков галереясы«Панихида», (1885), *холст, масло* — Мемлекеттік Третьяков галереясы

Дереккөздер
-----------

1. ↑  Қазақ Совет Энциклопедиясы, Алматы, 1976ж. 9 том
**Бабадайхан атырабы** (түрікм. *Babadaýhan etraby*) — Түрікменстанның Ахал уәлаятындағы атырап. Әкімшілік орталығы – Бабадайхан қаласы.

Тарихы
------

1935 жылы ақпанда орталығы Кировск кентінде болған Түрікмен КСР-нің **Киров ауданы** болып құрылды. 1939 жылы қарашада Киров ауданы жаңадан құрылған Ашхабад облысына берілді.

1959 жылы мамырда аудан Мары облысына берілді. 1963 жылы қаңтарда аудан таратылды. 1975 жылы ақпанда Киров ауданы қайта құрылған Ашхабад облысының құрамында қайта құрылды.

1988 жылы Ашхабад облысы қайтадан жойылып, аудан Түрікмен КСР-іне тікелей бағынышты болды. 1992 жылы 14 желтоқсанда Киров ауданы **Бабадайхан атырабы** болып өзгертіліп, Ахал уәлаятының құрамына енді.

2016 жылдың 29 сәуірінде Түрікменстан Министрлер кабинеті Бабадайхан атырабын жойып, аумағын Тежен атырабына беру туралы шешім қабылдады.

Алайда, 2018 жылдың 5 қаңтарында Түрікменстан Парламентінің шешімімен Бабадайхан атырабы қалпына келтіріліп, Тежен атырабы құрамынан Бабадайхан қаласы; Ақалтын, Ақуәкіл, Алты Гарлыев атындағы, Қарауәкіл, Захмет, Тәзел, Хасыл және Жарықкөкше кеңесшіліктер; Селеңгі кеңесшілігінің Көкті, Мамыр және Шілі ауылдары ауыстырылды.

Түрікменстан парламентінің сол қаулысымен Шілі ауылы Ақуәкіл кеңесшілігіне, Мамыр ауылы Захмет кеңесшілігіне, Көкті ауылы Тәзел кеңесшілігіне, ал атыраптың әкімшілік орталығы Бабадайхан кентіне қала мәртебесі берілді.

Дереккөздер
-----------

1. ↑  Үкіметтің көшпелі отырысында Ахал уәлаятын дамытудың өзекті мәселелері талқыланды (1 мамыр 2016).(қолжетпейтін сілтеме) Тексерілді, 2 мамыр 2018.
2. ↑  Түрікменстан парламенті Ахал уәлаятының әкімшілік-аумақтық бөлінісіне өзгерістер енгізді  (орыс.) (5 января 2018).(қолжетпейтін сілтеме) Тексерілді, 1 мамыр 2018.
**Жайнагүл Сайлауқызы Бажығалиева** – Желтоқсан көтерілісіне қатысқан еліміздің патриот азаматшаларының бірі. 

1965 жылы Шығыс Қазақстан облысы, Күршім ауданы, Бурабай ауылында дүниеге келген. 1972 жылдан 1980 жылға дейін Бурабай сегіз жылдық мектебінде оқыған. 1979 жылы комсомол қатарына қабылданған. 1982 жылы Күршім орта мектебін тәмамдаған. 

Желтоқсан көтерілісіне қатысқан кезде Абай атындағы педагогикалық институттың бесінші курс студенті болған. 1987 жылы Желтоқсан көтерілісіне қатысқаны үшін «5 жыл оқыды» деген анықтама қағаз беріп, қайтарып жіберген. Дипломды тек 1988 жылы ғана алады. 

Қазір Шығыс Қазақстан облысы Риддер қаласындағы «Шаңырақ» орта мектебінде физика пәнінің мұғалімі қызметін атқарады.

Дереккөздер
-----------

1. ↑  «Желтоқсан қарлығаштары» кітабы, ISBN 788-548-4258-64-5
**Константин Григорьевич Артеменко** (1925 жылы 25 ақпанда Житомирский облысында дүниеге келген) – совет және украин актері, режиссер. [1].
Украина КСР-ның еңбек сіңірген әртісі атанған. И. Карпек-Карок атындағы Киев мемлекеттік театр өнері институтының актерлік факультетін 1959 жылы, режиссерлік факультетін 1957 жылы бітіріп шығады. Константин Артаменко О. Кобылянский атындағы Черновицкий музыка-драма театрында актерлік және бас режиссерлік қызмет атқарады. 1957 жылдан бастап киноға түскен.

Дереккөздер
-----------

1. ↑

* Konstantin Artyomenko (ағыл.) *Internet Movie Database* сайтында
* Константин Артеменко на сайте kino-teatr.ru (орыс.)
**Йост ван ден Вондел** (нидер. ; 1587, Кёльн — 1679, Амстердам) – Голландия ақыны, драматург. Буржуазия қоғамының сұрқия моралына қарсы бола тұрып, өмір қайшылықтарын шешуде католик ережелеріне жүгінді. Оның творчествосы Голландияда әлеуметтік-тарихи өзгерістер пайда болған кезде өркен жайып қалыптасты. Ол өзінің тұңғыш Пасха атты еңбегінде өз елінің Испан үстемдігіне қарсы күресін бейнеледі. Ал "Люцифер" (1954) трагедиясында екі жүзді буржуазия саясатшысының бенесін жасады, азаттық аңсаған халық өкілдерінің тұлғасын берді.

Дереккөздер
-----------

1. ↑  Қазақ Совет Энциклопедиясы,3 том
**Йоан (Йонел) Виорел Ганя** (рум. *Ioan "Ionel" Viorel Ganea*; 10 тамыз 1973(19730810), Фэгэраш, Румыния) — румыниялық футболшы, шабуылшы. Кейін бапкерлікпен айналысты.

Карьерасы
---------

### Клубтық

Брашов футболының түлегі. 1993 жылы карьерасын екінші дивизиондағы "ИКИМ Брашов" клубында бастады. Кейін Брашов қаласының бас клубы "Брашовқа" ауысты. Бұдан соңғы жылдары да румыния клубтарының бірінен соң біріне ауысты.

Тек 1999 жылы бағын Германия чемпионатында сынады, "Штутгартқа" ауысып, төрт маусым ойнады,

2003 жылы "Бурсаспорға" ауысты. 2004 жылы "Вулверхэмптонға" ауысып, Англия чемпионатында екі жыл ойнады. 

2006 жылы Румынияға оралып, Бухарестің "Динамо" клубына келді. 

2008 жылы карьерасын аяқтады.

### Ұлттық құрама

1999 жылы 3 наурызда ұлттық құрама сапында тұңғыш ойынын Эстонияға қарсы өткізді.

2000 жылғы Еуропа чемпионатына қатысты. Топтық кезеңнің соңғы турында Англия қақпасына 89 минутта шешуші голды соқты, бұл гол құраманы 1/4 финалға алып шықты.

2006 жылы 6 қыркүйекте құрама сапындағы соңғы ойынын Албанияға қарсы өткізді. Бұл ЕУРО-2008 турнирінің іріктеу ойыны болатын.

### Бапкерлік

2009 жылы бапкерлік жолын "Динамо" клубында бапкер көмекшісі ретінде бастады. 2010 жылы "Динмаоның" фарм клубын жаттықтырды.

Жетістіктері
------------

### Командалық

«Университатя» (Крайова)
* Румыния кубогының финалисі: 1997/98

«Рапид» (Бухарест)
* Румыния чемпионы: 1998/99
* Румыния кубогы: 2006/07
* Румыния кубогының финалисі: 1998/99

«Штутгарт»
* Германия чемпионатының вице-чемпионы: 2002/03
* Интертото кубогы (2): 2000, 2002

### Жеке

* Румыния чемпионатының үздік мергені: 1998/99 (28 гол)

Дереккөздер
-----------

1. ↑

Сілтемелер
----------

* Профилі

|  |  |  |
| --- | --- | --- |
| 

|  |  |
| --- | --- |
|  Осы үлгіні қарау   Тематикалық сайттар | 
FootballDatabase.eu · National-Football-Teams.com · sports.ru · Transfermarkt · worldfootball.net · Turkish Football Federation |

 |
Барозавр
**Барозавр**—шамамен 156—145 миллион жыл бұрын Юра дәуірінде өмір сүрген ірі денелі, ұзын мойынды, шөппен қоректкнетін динозавр. Барозавр атауы «ауыр кесіртке» деген мағынаны білдіреді. Динозаврды 1890 жылы палеонтолог Отниел Марш осылай атаған. Барозаврлырдың салмағы ауыр болған. Сол себепті олар өте баяу қозғалған. Оның басы мен миы — кішкентай, құйрығы — қамшы сияқты ұзын. Диплоцид зауропод тұқымдасына жататын динозаврдың ұзындығы — 20—21 метр, салмағы — 22 тонна.

Қызықты дерек
-------------

* Барозаврдың аяқ сүйектері табылмаған.
* Барозаврлардың мойын сүйектері бос әрі жеңіл, басы кішкентай болған.
* Барозаврлардың Батыс және Солтүстік Америкадан, сондай-ақ Шығыс Африкадан табылған.

Мәліметтер
----------

* Қорегі : жапырақтар, жемістер, өсімдіктер
* Салмағы : шамамен 22 тонна
* Тұқымдас : Диплоцид
* Отряд тармағы : Зауроподоморф [1]

Дереккөздер
-----------

1. ↑  Динозавр энциклопедиясы—Алматы: „Аруна" баспасы
**Константин Алексеевич Коровин** (1861 жыл 5 желтоқсан, Мәскеу – 1939 жыл 11 қыркүйек, Париж) — орыс кескіндемешісі, театр суретшісі. Кескіндеме академигі (1905).

Еңбек жолы
----------

Мәскеудің мүсін, сәулет және кескіндеме училищесінде (А.К.Савросов пен В.Д.Поленовтан) және көркемсурет академиясында (1882) жылы оқыды. «Өнер әлемі» бірлестігі мен Орыс суретшілер одағының мүшесі. 1917 жылдан эмиграцияда болып, 1924 жылдан бастап Парижде тұрды. 1890 жылы Орта Азияны аралаған. *«Көпір»*, *«Балконда»* (1889), *«Қыста»* (1894) атты пейзаж және жанрлық көріністердің авторы. Спектакльдің ішкі әуенімен астасып жататын – театр декорация өнерінің жаңа түрін қалыптастырушылардың бірі (*«Иван Сусанин»*, 1904, *«Алтын қораз»*, 1911 және т.б. спектакльдер эскизі – бәрі Мәскеудегі Үлкен театрда сақтаулы). XIX ғасырдың аяғында импрессионизмге бой бұрды.

Шығармасы
---------

* «Константин Коровин вспоминает», М. 1971.

Галерея
-------

* 1888—18891888—1889
* 18921892
* 18961896
* Фёдор Шаляпин, 1911Фёдор Шаляпин, 1911
* 19141914
* 1916,1916,

Дереккөздер
-----------

1. ↑  Власова Р.И. Константин Коровин. Творчество, Л. 1970.
**Йосеф Аронович Пятницкий** *(1 қаңтар 1882 жыл, Вилькомир, Ковенская губерниясы - 29 шілде 1938 жыл)* — Ресейдегі және халықаралық революция қозғалысының қайраткері. 1898 жылдан Компартия мүшесі болды. Вильнюс киім тігушілері кәсіподағының секретары болды.

Қызмет жолы
-----------

1901 ж. «Искра» атты революциялық газетін Ресейге жеткізу жұмысымен шұғылданды. 1905 ж. РСДЖП Одесса комтитетінің мүшесі. 1906-1908 ж. Мәскеу партия комитетінде жұмыс істеді. 1908-1913 ж. Женевада әдебиетті Ресейге тасымалдау жұмысын басқарды. РСДЖП Бүкілресей конференциясын шақыру жұмысына қатысты. 1913-1914 ж. Вольскіде, Самарада партиялық жұмыста болды. 1914 ж. Енисей губерниясына жер аударылды. 1917 ж. РСДЖП Мәскеу комитетінің мүшесі атанды. Партия орталығының мүшесі ретінде Мәскеудегі Қазан көтерілісіне қатысты. 1917 жылдан кәсіподақ жұмысныда, 1918-1922 ж. Моссовет аткомының және БОАК мүшесі, 1919-1920 ж. теміржолшылар кәсіподағы председателінің қызметін қоса атқарды. 1920 жылдан РКП ОК аппаратында істеді. Партияның 8. 9.12-17 съездерінің делегаты, 13-14 съездерде БКП ОК мүшелігіне сайланды. Халыаралық революциялық қозағалыс жөнінде бірнеше еңбектің және "Болшевиктің жазбалары" естелігінің авторы. [1]

Дереккөздер
-----------

1. ↑  Қазақ Совет Энциклопедиясы, Алматы, 1976 ж. 9 том
**Йохан Бальмер** (1825 ж. Лозанна - наурыздың 12, 1898 жыл) - Швейцариялық физик және математик. 
Ол Базельде, Карлсруэде, Берлинде оқыған.
1849 жылы Базель университетiнде доктор дәрежесiн алады.
1859 жылы бастап орта мектепте сабақ бередi және 1865-1890 жылдары Базель университетiнде жұмыс iстейдi.
Бальмердiң физикалық жұмыстары спектроскопия саласында болған. Сутегi атомының спектрлiк сызықтарындағы заңдылықты бақылады.
1885 жылы сутегi атомы спектрiнiң көрiнетiн бөлiгiнiң толқын сызықтарының ұзындықтары бiр-бiрiмен сутегiнiң барлық сызықтарының толқын ұзындығын анықтайтын мүмкiндiктi беретiн қарапайым байланыспен байланысатынын көрсеттi.

Тағы қараңыз
------------

Балмер формуласы
**Аязға төзімді пальма** немесе **дикобраз пальмасы** (лат. *Rhapidophyllum hystrix*) – пальмалар тұқымдасына жататын, ең аязға төзімді пальма түрі, сонымен бірге Rhapidophyllum монотиптік тегінің жалғыз түрі. Табиғатта ол АҚШ-ның оңтүстік-шығысындағы саздарында өседі. – 20 °C суыққа және аязға төзімділіктің арқасында бұл пальманың түрі бізде де ашық аспан астында өсіріледі. Өсімдіктің аласалығын (1–3 метрдан аспайды) және қалын тікендектері бар көз тартатын діңкегін оның артықшылығыларына косуға болады.

Дикобраз пальмасы деген орыс аталуы оның латын тілінен аударғаннан келген – Rhapidophyllum = „инелі жапырақтар", hystrix = „дикобраз".

Аязға төзімді пальма (*Rhapidophyllum hystrix*)
Біздің жағдайда пальманы өсіру қиынға түспейді. Ұрықтарын өсіру нұсқауына сәйкес егіңіз, бұл пальмаға басқа тропикалық түрлеріне қарағанда, жоғары температура қажет емес екенін есте сақтау қажет. +20 °C шамасындағы температура жеткілікті. Алғашқы 3 жылда пальманы далада тек ғана жазда устау керек, қыста оны температурасы нөльден жоғары жағдайда ұстау қажет. 3 жылдан кейін ол біздің қысқа шыдау үшін жеткілікті «есееді», сондықтан оны Сіз шөпті жерге отырғыза аласыз. Басқа аязға төзімділі пальмаларға секілді, оған сумен ауаны женіл өткізетін топырақ қажет, ең жақсысы оңтүстік бауыр. Қыста аяздан қарағанда пальмаға ең зиянды топырақтың артық дымқылдығы, дымқыл топырақ тамырларды шірітеді. – 15–20 °C температурасына пальма қиыншылықсыз төзеді. Осы өсімдік шыдаған ең төменгі температурасы –28 °C.

Сыртқы сілтемелер
-----------------

* Аязға төзімді пальма (дикобраз пальмасы) Rhapidophyllum hystrix
**Константин Аркадьевич Райкин** (8 шілде 1950, Ленинград туған жері) — кеңестік және ресейләу театр және кино актері. Ресей Федерациясының халық әртісі (1992), «Сатирикон» Мәскеу театрының жетекшісі, профессор.

Өмірбаяны
---------

Константин Райкин  8 шілде 1950 жылы Ленинград, Аркадий Исааковича Райкиннің отбасында дүниеге келген. 1967 жылы Ленинград мемлекеттік университеті кезіндегі № 45 физика-математикалық мектеп-интернатын бітірген. 1971 жылы Б.В. Щукин атындағы театр училищесін бітірді. Сол жылы Константин Райкинді "Современник" театрына шақырған болатын, бұл сахнада ол он жыл өнер көрсетті.  Осы уақыт аралығында ол 38 рөлдерді, оның ішінде 15 маңызды спектакльдерде: "Валентин және Валентина" М. Рощиннің, "Мен барамын... барамын..." Ф. Достоевскийдікі (режиссері В. Фокин), "Монументі Э. Ветемаа (режиссері В. Фокин), "Балалайкин бойынша" Салтыков-Щедрин (режиссері Г. Товстоногов), "он екінші түн", У. Шекспирдің (режиссері Т. Джеймс) өнер көрсеткен болатын.
**Йосип Дрмич** (нем. *Josip Drmić*; 8 тамыз 1992(19920808), Бех, Швейцария) — Швейцария елінің футболшысы, «Норвич Сити» клубымен Швейцария ұлттық құрамасының шабуылшысы.

Мансабы
-------

### Клубтардағы мансабы

#### «Цюрих»

Дрмич өз мансабын «Цюрихте» бастады. 2010 жылдың 6 ақпанында ол өзінің бірінші командасымен бірге ойнады. Сол кезде ол «Ксамаксқа» қарсы ойнады. Дрмич өзінің бірінші голын 2012 жылдың 4 ақпанында «Люцернге» қарсы соқты. Сол матчте шот 1:1 болды.

#### «Нюрнберг»

2013 жылдың 5 шілдесінде Дрмич «Нюрнбергпен» 2017 жылға дейін келісім-шартқа қол қойды. Осы командамен бірге бірінші матчын «Хоффенхаймға» қарсы ойнады. Сол матчта ол Роберт Маканың орнына ойынға кірді. Келесі турда Дрмич өзінің «Нюрнбергтегі» бірінші голын «Гертаға» қарсы қақпаға қақты. Шот 2:2 болды.

#### «Байер 04»

Мамырдың 12-сінде Дрмич «Байер 04» клубына көшіп, 5жылға келісім-шарт орнатты. «Байер 04» командасына бірінші голын 2014 жылдың 21 қыркүйегінде «Вольфсбургтың» қақпасына соқты.

### Ұлттық құрамадағы мансабы

2012 жылда Дрмич Швейцарияда өткен олипиадалық ойындардың чемпиона болып атанды.
2012 жылдың 11 қыркүйегінде Швейцарияның құрамасының ішінде болды. Швейцария Албанияға қарсы ойнады. Ол 91 минутта Гранита Джакиның орнына шықты. Наурыздың бесунде Дрмич өзінің ұлттық құрамадағы бірінші екі голын Хорфатияға қарсы ойнағанда соқты.

Дереккөздер
-----------
**Аяка Умэда** (жап. 梅田 彩佳 *Умэда Аяка,* 1989 жылы Жапония, Фукуока префектурасында 3 қаңтарда дүниеге келген)-жапон халқының идол-әншісі және актриса, AKB48 поп-группасының құрылғаннан бастап К құрамынын қатысушысы болып саналады.

Өмірбаяны
---------

2004
2004 жылдың қыркүйегінен бастап 2005 жылдың  қаңтар айына дейін өткен Morning Musumeнің 7-ші буынына байланысты байқауға қытысып, 1-ші турдан өткен.

2006
Сәтті байқаудан өтіп, оп-оңай AKB48 тобының К құрамына кірді.

2006 жылдың қазан айының 25-ші жұздызында  AKB48 тобының құрамында бірінші рет «Aitakatta» синглымен мейджорда сахнаға шықты.

2008
2008 жылдың 31 наурызынан бастап 2009 жылдың 4 сәуіріне дейін Аяка аяғына қатты зақым түсіріп алып, AKB48 тобынын құрамында бір жылдай өнерін көрсете алмады.

2009
2009 жылы Токио Тауэрда имидждік қыз атанған болатын. Оның қызметіне Токиның теле мұнарасында өтетін көптеген мерекелерге қатысу кірген. Мәселен, жағатын рәсімге қатысу.

2010
2010 жылдың мамыр және маусым айларында өткен  AKB48 тобының 17-ші синглына қатысты саралауда  2499 дауыс жинап, 32-ші орынға иеленеді.

2010 жылдың қыркүйек айынын 21-ші жұлдызында AKB48 тобының 19-ші синглына қатысты саралауда "қайшы, тас, қағаз" ойыны арқылы таңдалудың екінші раундында жеңіліске ұшырайды.

Басқа қызметі
-------------

* "Имиджевая девушка" Гран-при D1 2009 жылы
* "Имиджевая девушка" Токионың теле мұнарасында 2009 және 2010 жылдары
* Night View DJ, Токионың теле мұнарасында, Club333 (әрбір жұма сайын 19:30-дан 21:00-ге дейін)

Дискографиясы
-------------

### Синглдар

#### AKB48

* *Aitakatta* (жап. 会いたかった)
* *Baby! Baby! Baby!*

Under Girls
Namida no Seesaw Game (жап. 涙のシーソーゲーム) (синглы AKB48 "Heavy Rotation")
Theater Girls
* Hikouki Gumo (жап. ひこうき雲) (синглы AKB48 "RIVER")
* Boku no YELL (жап. 僕のYELL) (синглы AKB48 "Ponytail to Chouchou")

DIVA
* *Nakeru Basho* (жап. 泣ける場所) (синглы AKB48 "Beginner")
* Tsuki no Uragawa (жап. 月の裏側, "Обратная сторона луны") (18 мамыр 2011 жыл)

Театрда өнер көрсетуі
---------------------

Юниттері
Team K 1st Stage "PARTY ga Hajimaruyo"
* *Skirt, Hirari*

Team K 2nd Stage "Seishun Girls"
* *No Ame doubutsuen*
* *Fushidara na natsu*

Team K 3rd Stage "Nounai Paradise"
* *MARIA*

Team K 4th Stage "Saishu Bell ga Naru"
* *Return Match*

Team K 5th Stage "Sakaagari"
* *End Roll*

Team K 6th Stage "RESET"
* *Kokoro no hashi no Sofa*
* *Kiseki wa Maniawanai*

  

Категория:Википедия:Статьи с нерабочим
1921
**Йоргос Сеферис** (гр. *Γιώργος Σεφέρης*; 29 ақпан (13 наурыз) 1900(19000313), Урла, Смирна маңында - 20 қыркүйек 1971, Афины), шын аты - **Сефериадис** (гр. *Σεφεрιάδης*) — қазіргі грек әдебиетіндегі ең ірі ақыны.

Өмірбаяны
---------

Университет профессоры Стилианос Сефериадистің ұлы, Байронның қазіргі грек тіліне ең жақсы аудармашысы. Сорбонна заң факультетінде оқыды. 1922 жылғы түрік оккупациясынан және Смирнадағы қырғыннан кейін басқа босқындармен бірге Афинаға көшті. Содан елден кетіп, 1950 жылға дейін туған жеріне оралмайды. Кәсіби дипломат Грецияның дипломатиялық миссияларында қызмет етті, 1957—1962 жылдары — Ұлыбританиядағы елші болды.

Шығармашылық және танылу
------------------------

Ол ескілікті жоққа шығарып, грек поэзиясына жаңа канондарды енгізді. 1963 жылы әдебиет бойынша Нобель сыйлығының лауреаты атанды.

 Йоргос Сеферис мүсіні

Қызықты фактілер
----------------

Сеферис — Генри Миллердің 1941 жылы жазылған «Марусияның Колоссы» автобиографиялық романындағы кейіпкерлердің бірі. Автор Грецияны аралап, сол жерде Георгос Сефериадиспен кездеседі. Екеуі бірге ел аралап, әдебиет пен өмір туралы әңгімелеседі. Миллер бұл ақын туралы өлеңдеріндегі ерекшелікті, отанға деген сүйіспеншілікті және тарихи контексттің нәзік түсінігін атап өте отырып, өте мақтанышпен айтады .

Негізгі кітаптар
----------------

* Бұрылыс (1931)
* Тоған (1932)
* Роман-миф (1935)
* Жаттығу дәптері (1940)
* Кеме журналы (1940)
* II кеме журналы (1944)
* Кихли (1947)
* III кеме журналы (1955)
* Үш құпия поэмалар (1966)

Дереккөздер
-----------

1. ↑  Генри Миллер — Колосс Маруссийский — 15 страница.. Басты дереккөзінен мұрағатталған 4 наурыз 2016.(қолжетпейтін сілтеме) Тексерілді, 21 тамыз 2013.

Әдебиет
-------

* + Madias M. George Seferis: the strong wind from the East. River Vale: Cosmos, 1997.
	+ Beaton R. George Seferis: waiting for the angel. A biography. New Haven: Yale UP, 2003.

Сыртқы сілтемелер
-----------------

* Кругосвет энциклопедиядағы бет.
* Сеферис (Seferis) Георгос.
* ХХ ғасырдағы Элладаның трагедиялық әншісі. Грек ақыны Йоргос Сеферистің қайтыс болғанына 35 жыл толуына орай.
**Константин Георгиұлы Зырянов** (5 қазан 1977 жыл, Пермь) — жартылай қорғаныс шебіндегі орыс ойыншысы. Қазіргі таңда ойыншы мансабын аяқтап, "Зенит-2" футбол клубының бапкері қызметін атқарады.

Клубтық мансабы
---------------

Пермьдық футбол мектебінің шәкірті. Константинның бірінші бапкері — В. Ладейщиков. Кәсіби мансабындағы алғашқы командасы "Амкар". Ол команданың сапында Константин 171 ойын өткізіп 48 гол соққан. "Амкар" командасының сапында Константин 1994 — 2000 жылдар аралығында өнер көрсеткен.

2000 жылы Константин Зырянов "Торпедо" футбол клубына ауысады. Ол команданың сапында 164 ойын өткізіп 9 гол соғады.

2007 жылы "Зенит" футбол клубына ауысады. Зырянов командаға келісімен Ресей лигасының чемпионы және Суперкубоктың иегері атанады. Константин Зырянов "Зенит" сапында ойнап 2008 жылы УЕФА кубогыны қол жеткізеді. Ол кубокты ұту үшін "Зенит" ақтық кезеңде Менчестермен кездесіп, Зыряновтың голы арқасында жеңіске жетті. Бұл жеңісетен кейін бір-екі аптадан соң "Зенит" УЕФА Суперкубогында жеңір алады. 

2010 жылы Константин қайтадан Ресей чемпионы аттанады. 2011 жылы Ресей Суперкубогын жеңіп алады. 2012 жылы үш дүркін Ресей чемпионы аттанады. 2014 жылы "Зенит" футбол командасы Константин Зыряновқа ойыншы мансабын аяқтап бапкер болуға шақырады, бірақ Зырянов ол шақырудан бастартады.

Жетістіктері
------------

### Командалық

* Ресей чемпиондар: 2007, 2010, 2011/2012
* Ресей чемпионатының күміс жүлдегерлері: 2012/2013, 2013/2014
* Ресей чемпионатының қола жүлдегерлері: 2009
* Ресей Кубогының иегерлері: 2009/10
* Ресей СуперКубогының иегерлері: 2008, 2011
* УЕФА Кубогының иегерлері: 2007/2008
* УЕФА СуперКубогының иегерлері: 2008
* ЕУРО-2008 чемпионатының қола жүлдегерлері: 2008

Дереккөздер
-----------
**Йоосеп Максимович Саат** — эстон совет тарихшысы, Эст.КСР ҒА акадимигі (1951).

1921 жылдан Эстония Компартиясының мүшесі. Эстонияның буржуазиялық өкіметі тұсында асыртын партия жұмысын жүргізгені үшін өмірлік каторгаға үкім шығарылды. 1924-38 ж. түрмеде отырды. Эстонияда Совет өкіметін орнатуға белсене қатысты. 1947 ж. Мәскеудегі жоғарғы партия мектебін бітірді. Эстония КП ОК жанындағы Партия танрихы институтының директоры, Эстония КСР ҒА Қоғамдық ғалымдар бөлімінде кадмеиялық секретарь. 1968 жылдан Эстония КСР ҒА тарих институтында аға ғылыми қызметкер. 1941-62 ж. Эстония КП ОК-нің мүшесі. Саат ғылыми еңбегінің тақырыбы - Қазан револбциясының тарихы және эмтониядағы жұмысшы қозғалысы. Саат - бірнеше коллективтік еңбек авторларының бірі.

Дереккөздер
-----------

1. ↑  Қазақ Совет Энциклопедиясы, Алматы, 1976ж. 9 том
**Александр Алексеевич Бобровский** *(туғ. 1960)* —ресей театр мен киноның актері, Ресейдің еңбегі сіңipген әртіс.

Биография
---------

Александр Бобровский Мәскеуде16 қарашада 1960 жылы туды. Алескандр орта мектептің 8 сыныбың бітірді, кейін Мәскеу құрал-жабдық техникумге түсті.Техникум біткен соң Кеңестік әскерді қызмет етті, РВСН әскерінде.Әскерде қызметті біткен соң Б.В. Щукин атындағы театр училищесің Марианна Рубеновна Тер-Захарова курсың бітірді. 1986 жылы училищені бітірген соң Александр Алексеевич Моссовет атындағы театр труппасына қабылданды.

Сыртқы сілтемелер
-----------------

*
**Хроника** – журналистиканың ақпараттық жанрларына жататын шағын *ақпараттық мақала*. 

Хрониканың басты ерекшелігі ретінде оның басына тақырып қойылмайтындығын айтуға болады. Шағын, кейде тіпті көлемі бірер жол ғана болатын ақпараттық сипаттағы мақалалар. Осындай қысқа сөйлемдерден тұратын бір-екі жолдық хроникалар болған оқиға жайында егжей-тегжейлі емес, тек фактілер келтіріп жазылады. Хроникада Кім? Қайда? Қашан? деген сұрақтарға жауап беріледі. Көптеген газеттерде хроникалар «Жер-жерден», «Қысқаша да бәрі», «Облыс бойынша», «Мәдени хабарлар» т.б. бас тақырыптарға біріктіріліп беріледі. 
Тұрсын Қ. Нұсқабайұлы Ж. Теледидар сөздігі – тележурналист анықтамалығы.

Дереккөздер
-----------

1. ↑  Оқу құралы. –Алматы, «Білім», 2001. – 380 бет.
**Күйлердің сәйкестік заңы** барлық заттар бір күй теңдеуіне бағынады дейді. Бұл заң күй теңдеуінің айнымалыларын келтіру арқылы жазғанда ғана ақиқат болады. Күйлердің сәйкестік заңы жақындатып алынған заң болып табылады және тығыз газдар мен сұйықтарды қарапайым түрде, 10-15 пайыздық дәлдікпен бағалауға мүмкіндік береді. 1873 жылы Ван дер Ваальстың зерттеулерінде алғаш анықталған.

Тұжырымы
--------

Сыни межелдегі сығылу коэффиценті {p\_{c}V\_{{m,c}}}/{RT\_{c}}| Қарапайым сфералық молекулалар |
| --- |
| Зат | {p\_{c}V\_{{m,c}}}/{RT\_{c}} | Зат | {p\_{c}V\_{{m,c}}}/{RT\_{c}} |
| {\text{He}} | 0{,}300 | {\text{Xe}} | 0{,}293 |
| {\text{H}}\_{2} | 0{,}304 | {\text{N}}\_{2} | 0{,}292 |
| {\text{Ne}} | 0{,}296 | {\text{O}}\_{2} | 0{,}292 |
| {\text{Ar}} | 0{,}291 | {\text{CH}}\_{4} | 0{,}300 |
|  |  | {\text{CO}}\_{2} | 0{,}287 |
| Көмірсулар |
| Зат | {p\_{c}V\_{{m,c}}}/{RT\_{c}} | Зат | {p\_{c}V\_{{m,c}}}/{RT\_{c}} |
| Этан | 0{,}267 | Бензол | 0{,}265 |
| Пропан | 0{,}270 | Циклогексан | 0{,}276 |
| Изобутан | 0{,}276 | Диизопропил | 0{,}266 |
| *n*-Бутан | 0{,}257 | Диизобутил | 0{,}262 |
| Изопентан | 0{,}268 | Этил эфирі | 0{,}262 |
| *n*-Пентан | 0{,}266 | Этилен | 0{,}291 |
| *n*-Гексан | 0{,}260 | Пропилен | 0{,}273 |
| *n*-Гептан | 0{,}258 | Ацетилен | 0{,}275 |
| *n*-Октан | 0{,}258 |  |
|

Күйлердің сәйкестік заңы бойынша, күй теңдеуі келтірілген айнымалылар арқылы жазылған жағдайда кез келген зат үшін дұрыс болады. Келтірілген айнымалылардың мәндері сыни межелдегі мәндерге сәйкес келеді:

p\_{r}={\frac {p}{p\_{c}}},\;\;\;V\_{r}={\frac {V\_{m}}{V\_{{m,c}}}},\;\;\;T\_{r}={\frac {T}{T\_{c}}},

бұл формулалардағы p,\;V\_{m},\;T сәйкесінше қысым, молярлық көлем және температура болып табылады. Жүйенің термодинамикалық тепе-теңдігін осы үш айнымалының екеуін ғана қолданып сипаттауға болатындықтан, күйлердің сейкестік заңы бойынша, үшеуінің кез келген өлшемсіз комбинациясы кез келген екі келтірілген айнымалының функциясын құрайды: 

{\frac {pV\_{m}}{RT}}=F(V\_{r},T\_{r}),

Нақты жүйелер үшін, негізінен, төмендегі формула орынды:

{\frac {pV\_{m}}{RT}}=z(p\_{r},T\_{r})

F,z - универсал функциялар

Формуладағы өлшемсіз шама {\frac {pV\_{m}}{RT}} сығылу коэффиценті деп аталады. Сыни межелде сығылу коэффиценті {\frac {p\_{c}V\_{{m,c}}}{RT\_{c}}}=F(1,1), яғни барлық заттар үшін бірдей болып табылады.

Қолдану аясы мен теориялық негіздемесі
--------------------------------------

Заңның нақтылығын сығылу коэффицентінің мәніне {\frac {p\_{c}V\_{{m,c}}}{RT\_{c}}} қарап анықтауға болады. Егер күйлердің сәйкестік заңы толығымен орындалса, бұл коэффицент барлық заттар үшін бірдей болады. Әртүрлі заттар үшін тәжірибе көмегімен анықталған сығылу коэффицентінің мәндерді кестеде берілген. Қарапайым сфералық молекулалар үшін оның мәні 0{,}292 жуықтаса, көмірсу молекулаларында 0{,}267 дейін жетеді.

Дереккөздер
-----------

* Гиршфельдер Дж. Кертисс Ч. Берд Р. Молекулярная теория газов и жидкостей. М.: ИЛ, 1961. — 931с.
**SAP Business Suite** - бұл кәсіпорындағы ақпарат пен үрдістерді біріктіруді, өзара бірлесіп әрекет етуді, салалық ерекшелік функционалдығын, сондай-ақ, ауқымдануды қамтамасыз ете алатын бизнес-қосымшалардың жиынтығы.   

**SAP Business Suite** SAP-тың NetWeaver деп аталатын технологиялық платформасы негізінде жұмыс істейді.
  

  

SAP Business Suite 7 келесі бес құрамдас бөліктерден тұрады:

SAP ERP 6.0 (SAP - Enterprise Resource Planning - Business All-in-One)  

SAP CRM 7.0 (SAP - Customer Relationship Management )  

SAP SRM 7.0 (SAP - Supplier Relationship Management )  

SAP SCM 7.0 (SAP - Supply Chain Management )  

SAP PLM 7.0 (SAP - Product Lifecycle Management )

Дереккөздер
-----------

1. ↑  *Stagge, Christiane* One for All: 365 days of SAP Business Suite (29 наурыз 2010).

Сілтемелер
----------

* SAP
* SAP Business Suite Мұрағатталған 27 қарашаның 2011 жылы.
**Мейрамхат Кәрібекұлы Айнабеков** - 1953 ж. Семей облысы, Шұбартау ауданы Қосағаш ауылында туған. Жоғары білімді.

Ұзақ жылдар партия, Совет органдарында қызмет етті. 1992 жылдан кәсіпкерлікке бет бұрып, нарықтық экономиканың қыр-сырын терең меңгерген. 1994-2001 жылдары Семей облыстық мүлікті басқару жөніндегі аумақтық комитеттің төрағасы, Семей қаласы әкімінің орынбасары. Семей өңірінде орта және шағын бизнестердің дамуына үлес қосқан. 2001 жылдан «Казполиграф» ЖШС директоры, 2005 жылдан осы комбинаттың директорлар кеңесі төрағасы. Президент жанындағы кәсіпкерлер Кеңесінің мүшесі. Шығыс Қазақстан облысы әкімі жанындағы экономикалық Кеңестің төрағасының орынбасары, Қазақстан кәсіпкерлерінің «Атамекен» одағын ұйымдастырушылардың белсенді мүшесі, осы Одақтың басқарма мүшесі, 2007 жылдан бері Семей қаласының әкімі, «Құрмет» орденінің иегері.[1].

Дереккөздер
-----------

1. ↑  Шығыс Қазақстан облысы, Аягөз ауданының «Аягөз» энциклопедиясы. 1 том. «Көркем» баспасы, Алматы - 2010 жыл
**Мейрамбек Төлепберген** (13.5.1957 жылы туған, Талас ауданы, Түгіскен ауылы) – журналист, саяси шолушы. Әл-Фараби атындағы, Қазақ ұлттық университетін бітірген (1981). Еңбек жолын құрылысшы болып бастаған. Алматы облысы «Жетісу» газетінде әдеби тілші, бөлім меңгерушісі болып қызметтер атқарды. Журналистика саласында өз қолтаңбасын әуелі спорт тақырыбында қалдырып танылған ол, Орта Азия және Қазақстан спорт журналистерінің халықар. байқауында (1989) бас жүлдеге ие болды. Төлепберген республикалық «Халық кеңесі» газетінде Парламент жұмысының қыр-сырына үңіліп, саяси тақырыптарға жазылған сараптама мақалаларымен көзге түсті. Шығарм. қарым-қабілеті оны еліміздің таңдаулы журналистер шоғырына қосты. 1996 ж. бастап «Егемен Қазақстан» газетінде саяси-әлеуметтік мәселелерге қатысты ой-толғамдарымен және публицистик. мақалаларымен кеңінен танылды. Ұзақ уақыт белгісіз болып келген, ал 1997 ж. Ресей батыры және Халық Қаһарманы атанған Бақтыораз Бейсекбаевтың ақиқаты мен есімін қайта оралту үшін оның дерегін тынбай іздестіріп тапты. 19 ғасырдағы қазақ айтыс өнерінің дүлдүлі Ұлбике Жанкелдіқызының әдеби мұрасын зерттеп жинақтауға елеулі еңбек сіңірді. Журналистік ресми сапармен оннан астам шет елдерде болып, арнайы репортаждар мен жолжазбалар жазды. «Сағасында Таластың бір ауыл бар» (1995), «Қаһарман Бақтыораз» (2000), «Ақиқат алдында» (2002), «Ұлбике» (2002), «Шоқыр» (2003) деген кітаптардың авторы. Сегіз жинаққа таңдаулы очерктері енген. Қазақстан Президентінің Жарлығымен «Ерен еңбегі үшін» медалімен (1999), Мәдениет, ақпарат және қоғамдық келісім министрлігінің «Мәдениет қайраткері» белгісімен (2000), «Қазақстан Республикасы тәуелсіздігінің 10 жылдығы» медалімен марапатталған. Қазақстан Журналистер одағы сыйлығының иегері (1989), сондай-ақ, Алматы облысының «Балқаш ауданының құрметті азаматы» атағына ие болған.

Сілтемелер
----------

1. ↑  Тараз энциклопедиясы
**Атансор темір кен орны** – Ақмола облысы Біржан сал ауданында орналасқан.

Геологиялық құрылымы
--------------------

Ордовиктің эффузивті-шөгінді жыныстары мен диорит интрузиясының жапсарында жатыр. Темір кені порфирит арасындағы әктастарда пайда болған скарндармен байланысты.

Жатыс сипаты
------------

«Восточная» деп аталатын үстіңгі кен қабатының ұзындығы 1650 м, тереңдігі 600 м-ге дейін жетеді, орташа қалыңдығы 29 м, «Западная» атты төменгі қабатының ұзындығы 610 м, тереңдігі 240 м-ге дейін жетеді, орташа қалыңдығы 9 м. Кен қорының 70%-ы магнетит, 30%-ы мартит және шала мартит. Кендегі темірдің орташа мөлшері 40%. Кен оңай байытылады. Мұнан тереңдігі 200 м карьер ашуға болады.

Дереккөздер
-----------

1. ↑  Қазақ энциклопедиясы I том
**Александр Афанасьевич Ким** 1952 жылы 13 тамызда Қарағанды қаласында туған.
С.М. Киров атындағы Қазақ мемлекеттік университетін
(1976) бітірген, физик.
Физика-математика ғылымдарының кандидаты (1987).
Қатты дене физикасы, радиациялық және ядролық қауіпсіздік мәселелері бойынша жарияланған 40-тан астам
жумыстың авторы. ЭПР спектрометрі (1986), радиобелсенді қалдықтарды көму тәсілі (2001) өнертабыстарының
авторы.
1976 жылдан - С.М. Киров атындағы Қазақ мемлекеттік
университетінің инженері, аға инженері. 1978 жылдан -
Өскемен жол-қурылыс институты Алматы жалпы техникалық факультетінің зертханашысы. 1979 жылдан - Қазақ
КСР Ғылым Академиясы Жоғары энергиялар физикасы
институтының инженері, кіші ғылыми қызметкері, ғылыми
қызметкері. 1991 жылдан - Қазақ КСР Ғылым 
Физикалық-техникалық институтының ғылыми 
1991 жылдан - ҚР ¥лттық Ғылым Академиясы 
зерттеулер институтының ғылыми қызметкері, аға
қызметкері.
1995 жылдан - Қазақстан Республикасының 
және минералды ресурстар министрлігінің Атом 
касы жөніндегі комитетінің радиациялық қауіпсіздік
мініңжетекші маманы, бас маманы, бастығы, 
және ядролық қауіпсіздік басқармасының бастығы, 
төрағасының орынбасары.
2010 жылдан бері - ҚР Индустрия және жаңа 
ялар министрлігі Атом энергиясы комитеті 
орынбасары.

Дереккөздер
-----------

1. ↑  Қазақстан Республикасында Кімнің Кім екені – 2011. 2 томдық анықтамалық. Алматы, 2011. ISBN 978-601-278-473-2
**Күйсандық үй**- (Piano house-ағыл.) Қытайдағы өркендеген аймақтардың бірінде, яғни Аньхой провинциясындағы Хуайнань қаласында орналасқан. Күйсандық үйдің жобасы Қытайдағы беделді жоғарғы оқу орындарының бірі- Хефейс техникалық университетінің студенттерімен жасалынған.Оның құрылысы 2007 жылы аяқталған.Осы уақытта Хуайнань қаласы жаңа аймақтың дамуына назар аудартуды қажеттілік деп көрген. Сондықтан осы Күйсандық үйді қаланың келешек нышаны деп жариялаған

Бүгінгі күндердегі беделі
-------------------------

Қазіргі уақытта ол әлемнің ерекше көріністі ғимараттардың бірі болып саналады. Негізінен осы орталықтың басты мақсаты тек Қытай халқының ғана емес, тіпті өзге бір шет елден келген адамдардың назарларын аударту еді. Және де қазіргі кезде ол міндетің атқарып Хуайнань қаласын әлемге танытып жатыр.

Құрылысы
--------

Осы ғимарат 1:50 масштабында дайындалған. Оның мөлдір әйнекті скрипка, және қара күйсан пішіндесті екі бөлігі бар. Дегенмен оның әуен, ырғаққа ешбір қатысы жоқ. Шың мәніңде осы күйсанда көрме орталығы, яғни қалалардың даму жоспарлары мен келешектегі өзгерістері берілген. Ал скрипкаға тоқталатын болсақ, ішінде осы ғимараттың бас есігіне әкелетін баспалдағы орналасқан. Оның құрылысына қазіргі заманға сай материалдар қолданылған. Яғни: әйнек, полиэтиленген мұржа және бетон.Ғимараттың күллі қабырғалары мөлдір және өңделген шыныдан тұрғызылған.Осының салдарынан орталыққа күндізгі уақытта барынша табиғи жарық түсіріледі. Ал түнде ғимаратты жарқыраған сұлбамен аса сонылап безендірген. Тіпті оның арқасынан осы үй -маныңдағы қалған ғимараттарды елеусіз қылады.

Ғимарат жайында ой- пікірлер
----------------------------

Осы ғимарат жайында пікір таластар әлемге көптеп таралған. Ал Қытайда Күйсандық үйді талқылағанда сындар жиі кездеседі. Біреуі:«жалықтыр постмодернизм » десе, екіншісі «әдеттегі бір студенттің жобасы» дейді.Дегенмен, осылайша аталған «кәдімгі жоба» бүгінгі күнде бүкіл дүние жүзіне әйгілігімен жайылған.

Сыртқы сілтемелер
-----------------

 Мұрағатталған 29 сәуірдің 2014 жылы.
**Күйез** - бұлшық еттің қабынуы. Ауруды туғызған негізгі себептер: әр түрлі жұқпалы аурулар, сондай – ақ зат алмасудың бұзылуы, жарақат, бұлшық етке шамадан артық күш түсу, трихиноз т. б. аурулар. Күйезді тудыратын ауруларға байланысты оның жедел және созылмалы түрлері болады. Жедел күйез көбінесе жұқпалы ауруладың салдарын пайда болады. Күйездің бұл түрі өте тез басталып бұлшық ет қозғалғанда, қолмен басқанда немесе сипағанда өте қатты ауырады. Созылмалы Күйез әр түрлі созылмалы жұқпалы аурулардың салдарынан болады. Күйездің бұл түрі 1-2 аптаға созылып, зақымданған бұлшық ет ісініп аурады. Емі: күйезді туғызған ауруларды емдеу, ауруды басатын препараттар қолдану, май дәрі жағып сипалау, жылы компресс қою, физиотерапиялық емдеу әдістерін қолдану.

Дереккөздер
-----------

1. ↑  Қазақ Совет Энциклопедиясы, Алматы, 1975ж. 6том, 155 бет.
**Арнасай бөгені** (*Вячеслав су қоймасы*) — Есіл алабындағы жасанды су айдыны.

Географиялық орны
-----------------

Ақмола облысы Аршалы ауданындағы Арнасай ауылынан шығысқа қарай 3 км-дей, Астана қаласынан оңтүстік-шығысқа қарай 45 км-дей жерде орналасқан.

Гидрологиялық сипаты
--------------------

Су айдынының аумағы – 60,7 км², ұзындығы – 11,2 км, енді жері – 9,8 км, орташа тереңдігі – 6,3 м, ең терең жері – 25 м. Су сыйымдылығы – 410 млн м³, су жиналатын алабы – 447 км², жағалау бойының ұзындығы – 80 км. Суы егістік суаруға (3,7 мың га), жайылымдарды суландыруға және өнеркәсіп кәсіпорындарын сумен қамтамасыз етуге пайдаланылады. Арнасай бөгені Астана қаласын ауыз сумен қамтамасыз ететін басты су көзі саналады.

Дереккөздер
-----------

1. ↑  Қазақ энциклопедиясы
**Мэй Веньдин** (қыт. 梅文鼎; 1633 жыл, Сюаньчэн, Аньхой провинциясы, Қытай – 1721 жыл, Қытай) — қытай жазушысы, астрономия және математика кітаптарының авторы. .

Оның кітаптарында қытай және шығыс ғылыми мәліметтер біріктірілген. «Лисюэ ивень» («Исследование математической астрономии»; 1701) атты салыстырмалы еңбегінде Мэй қытай мәліметтерінің тарихи құрылымында жаңа еуропалық мәліметтерге орын табуға тырысты. «Цзихэ бубянь» («Дополнения к геометрии») еңбегінде дәстүрлі қытай әдісімен дұрыс және бұрыс көп қырлы дененің көлемі мен салыстырмалы өлшемдерін есептеді. 

Мэн дәстүрлі қытай математикасына деген сенімнің орнауына көмектесті. 1723 жылы «Лисуань куаньшу» атты оның шығармаларының жалпы жинағы жарияланды.

Дереккөздер
-----------

1. ↑   Britanica настольная энциоклопедия.Том І «АСТ-Астрель» Москва, 2006. ISBN   978-5-17-08532-4 (T.1) (ACT), ISBN 978-5-271-1512-0 (T.1) (Aстрель)
**Мэйкон Натаниэл** (Macon, Nathaniel) (17 желтоқсан 1758 жыл, Эджкоумб, Солтүстік Каролина штаты, АҚШ — 29 маусым 1837 жыл, Уоррен графствосы, Солтүстік Каролина, АҚШ) — американдық саясаткер. .

Тәуелсіздік үшін күреске қатысқан, Солтүстік Каролина (1781-85) штатының заң округында қызмет еткен. АҚШ өкілдерінің палатасына сайланып (1791-1815), оның спикері (1801-07) болды, Антифедералистер фракциясын басқарады. 

Сенатта (1815—28) Штат құқығын қолдауды жалғастырды және орталық биліктің нығаюына қарсы шықты.

Дереккөздер
-----------

1. ↑   Britanica настольная энциоклопедия.Том І «АСТ-Астрель» Москва, 2006. ISBN 978-5-17-08532-4 (T.1) (ACT), ISBN 978-5-271-1512-0 (T.1) (Aстрель)
**Арнау сөз** — әдеби шығарманың ішінде стильдік тәсіл ретінде кездесетін авторлық арнау сөз кейіпкерге, оқырманға, табиғат құбылысына, әйтеуір қандай да жанды, жансыз нәрселерге қарай айтылады. 
Мысал үшін Ж.Аймауытовтың "Ақбілек" романынан бір үзінді алсақ: 

*"Сорлы Ақбілек! Сен жыламай кім жыласын?*
*Тас емшегін жібіткен, тар құрсағын кеңіткен, аруанадай анаңнан айырылдың.*
*Келешектегі бақытты өміріңнің кілтіндей көріп, сары майдай сақтаған алтын қазынаңнан айырылдың.*
*Ар-ұятың төгілді, адамшылығың жойылды.*
*Жас нәуетек жүрегің соқпай жатып өрт болды.*
*Жаңа шыққан жауқазын піспей жатып жоқ болды.*
*Есіл ерке балалық - аяққа құйған астайын шолтаң етті-тоқталды.*
*Жыла, жасың бұла. Жасыңмен қайғың жуылсын.*
*Жасыңнан теңіз жиылсын. Теңізді дауыл толқынтсын.*
*Құтырсын толқын, туласын Зарлатқан сені мұндарлар тұншықсын - суың да улансын.*
*Қатын-қызы тұл қалып, сендей болып шуласын".*
Ақбілекке қаратып айтылған осы арнау сөз түріндегі автордың лирикалық тағылымы оның өз кейіпкеріне жаны ашығандай, оған ниеттестік білдіргендей, оның қайғысына ортақтасқандай сөйлеп бір сәт өзі баяндап отырған оқиғаға тікелей аралас кетуі нақты түрде берілсе де, ешбір оғаш көрінбейді, қайта әсерлі болып шыққан.[1]

Дереккөздер
-----------

1. ↑  Әдебиеттану терминдер сөздігі / – 3-ші бас.. - Семей-Новосибирск : Талер-Пресс, 2006. - 400 б. - – 9965-776-24-5
Бартлет Нил (15.09.1932 ж.- 2008) - америкалық химик-бейорганик, АҚШ-тың ұлттық ҒА мүшесі болған (1977), Даремде Патшалық колледжін 1954 жылы бітірген. 1958-1966 жылдары Канадада Британдық Колумбияның университетінде оқытушы болып жұмыс істеген. 1966-1969 жылдары Пристон университетінің профессоры, 1969 жылдан бастап Берклидегі Калифорниялық университетінің профессоры болған. 
  
Негізгі жұмыстары сирек кездесетін тотығу дәрежелі атомдары бар қосылыстар химиясына арналған. Ең алғаш рет асыл газдың шынайы химиялық қосылысын (ХеPtF6) ашты.
  
Алтын (V)- [Xe2F11]+ [AuF6]- қосылысын; О+2 оксигенді ионы бар тұзды (1962), осмий (VΙΙ) қосылысын 1968 жылы ашты. Көптеген жаңа бинарлық фторидтерді - PbF, RhF5, IrF5 және басқаларды алып, оларды зерттеген.
  
1974 жылы құрамында перфторароматты катиондары бар тұздaрды синтездеу тәсілін ашты. Бірқатар ғылым академиялары мен ғылыми қоғамдарға мүше.[1]

Дереккөздер
-----------

1. ↑  С.К.Мырзалиева "Химия" (Балаларға арналған энциклопедиялық анықтамалық Алматы 2012 ж.
**Мэддакс Грег** (толық атауы *Грегори Адан Мэддакс*) (*Maddux, Greg; Gregoiy Alan Maddux*) (14 сәуір 1966 жыл, Сан-Анджело, Техас, АҚШ) — американдық бейсболшы. .

Мэддакс орта мектепте жүргенде-ақ питчер болды, кейін «Чикаго Кабс» командасында (1986—92) ойнады. 1993 жылы еркін агент ретінде «Атланта Брейвес» командасына өтіп, 1995 жылы болған Дүниежүзілік жарыста осы команданы жеңіске жетеледі.

Ғажап сабырлылығымен әрі қисындылығымен, іс-әрекеттерінің нақтылығымен танымал Мэддакс 4 жыл қатарынан (1992-95) Си Янга жүлдесін жеңіп алған бірден-бір питчер.

Дереккөздер
-----------

1. ↑   Britanica настольная энциоклопедия.Том І «АСТ-Астрель» Москва, 2006. ISBN 978-5-17-08532-4 (T.1) (ACT), ISBN 978-5-271-1512-0 (T.1) (Aстрель)
**Рига шығанағы** (латышша *— Рига теңіз шығанағы*, эст. Liivi laht*— Лив шығанағы,* поль. *Zatoka Ryska*) — Балтық теңізінің Эстония мен Латвия жағалауларында. 

Теңізден Моонзунд топаралы (Батыс Эстон) арқылы бөлінген және Ирбен, Сур-Вяйн, Вяйке-Вяйн, Муху, Соэла-Вяйн бұғаздарымен байланысқан. Ұзындығы 174 км, тереңдігі 67 м-ге дейін жетеді. Суының орташа температурасы жазда 18ӘС, қыста 0 — 1ӘС. Тұздылығы 3,5 — 6‰. Суы желтоқсаннан сәуірге дейін қатады. Рига шығанағына Даугава (Батыс Двина), Лиелупе, Гауя өзендері құяды. Жағалауы жазық, құмды келеді. 

Ірі порты — Рига (Даугава сағасында). Шығанақта Рухну, Кихну аралдары; жағалауында Юрмала, Пярну шипажай қалалары орналасқан.
Keys RG13 (14) (9384854386)
Мэдисон Киз (1995 жылдың 17 ақпан айында АҚШ, [[Рок-Айленд]те дұниеге келген) – американдық кәсіби теннисшы, экс-44-ші ракетка.

Жетістіктері
------------

* Жеке сында әлемдегі экс-44-ші ракетка.
* Жеке сында ITF сериясындағы турнирлерде 3 дүркін жеңімпазы (барлығы – 4).
* Жұптық сында әлемдегі экс-254-ші ракетка.
* Жеке сында Orange Bowl-2007 турнирының бір дүркін жеңімпазы (12 жасарлар арасында).
* Жұптық сында Orange Bowl-2010 турнирының бір дүркін жеңімпазы.

Жалпы Ақпарат
-------------

Әкесінің аты Рик, анасының аты Кристина. Мэдисон төрт баланың бірі, қш ағасы бар, аттары Сидней, Монтана, Хантер.  

4 жасынан бастап тенниспен айналысады. Киз 9 жасынан бастап Бока-Ратонеда орналасқан Крис Эверт Академиясында жаттығады.  

2009 жылдың 17 ақпанынан бастап кәсіби теннисшы. Бапкері – Хуан Тодеро мен Джей Гудинг.  

Карьерасындағы ең умытылмайтын сәт, Коста-Рикада матчте өнер қөрсетіп жатқанда жанында жер сілкінісі болғандығы.  

Хардта өнер қөрсеткенді ұнатады.  

2009 жылы Мэдисон World TeamTennis америкалық командалық турнирда 14 жасар кезінде Philadelphia Freedoms командасынан лига матчіне қатысып, өзінің атақты отандасы экс-1-ші ракетка Серена Уильямсты женгіп, жас аралық рекорд қойған.

Спорттық карьерасы
------------------

Жыл соңындағы рейтингі  


|  |  |  |
| --- | --- | --- |
| **Жыл** | **Жекерейтингі** | **Жұптықрейтингі** |
| 2013 | **37** | 972 |
| 2012 | 149 | **265** |
| 2011 | 315 | 907 |
| 2010 | 483 |  |
| 2009 | 621 |  |
|

Турнирларда Өнер Көрсету
------------------------

Жеке дәрежедегі турнирледе өнер көрсету  

Жеке сында ITF турнирлердің финалдағы жеңістер (3)

Жұптық сындар
-------------

Жұптық сында ITF турнирлердің финалдағы жеңістер (1)

Сілтемелер
----------

* www.wtatennis.com
* www.itftennis.com Мұрағатталған 21 тамыздың 2014 жылы.
* www.fedcup.com Мұрағатталған 22 сәуірдің 2016 жылы.
**Ханна Штурм** (нем. *Hanna Sturm*; 1891 жыл 28 ақпан, Клингенбах, Аустрия-Мажарстан — 1984 жыл 9 наурыз, Загреб, Югославия) — аустриялық белсенді, кәсіподақ және бейбітшілік күрескері, Аустрияны Нацистік Германия 1938 жыланнексиялап алғаннан кейін неміс қарсыласуының мүшесі. Ол бірнеше жыл неміс концлагерлерінде болды, бірақ 1945 жылы 30 сәуірде Равенсбрюктен босатылды. 1958 жылы ол өмірбаяндық кітап жазды, бірақ ұзақ уақыт бойы баспагерді таба алмады. Кітап Штурмның өлімінен екі жыл бұрын, 1982 жылы жарық көрді.

Өмірбаяны
---------

### Ерте жылдары

Йоханна Штурм Бургенландтағы Эйзенштадт маңындағы Клингенбах қаласында дүниеге келген. Бургенланд 1921 жылы Аустрияның құрамына кірді, Ханна және оның ағалары туған кезде Аустрия-Мажарстанның мажарлық жартысында болды. Ол отбасындағы екінші бала және төрт баланың жалғыз қызы болды. Әкесі ағаш ұстасы болып жұмыс істеген. Бұл отбасы Хорват азшылығына жататын Бургенданд. Ханна мектепте екі жыл ғана оқыды, содан кейін Мажарстанда міндетті жалпыға бірдей білім болмағандықтан, ол сегіз жасында далада жұмыс істей бастады. Содан кейін үй қызметшісі болып жұмыс істеді. Ол он жаста болғанда, әкесі нотариусқа оның он екі жаста екенін растау үшін бір гульден төледі: бұл Ханнаға жақын маңдағы Шаттендорфтағы қант зауытына жұмысқа тұруға мүмкіндік берді. Бір жыл жұмыс істегеннен кейін ол жоғарылау алды, бұл зауытта жұмыс істейтін басқа балалардың қызғанышын тудырды және олар кек ретінде оның бос кофе колбасын қант шәрбатымен толтырды. Күннің соңында сироп тексеру кезінде табылып, Ханна ұрлық жасады деген айыппен жұмыстан шығарылды. 14 жасында ол Бургенландтағы басқа шағын қала Нойфельдтегі Jute AG зауытына жұмысқа орналасты. Сол жастағы үш баласымен ол материалды өңдеуде қолданылатын өнеркәсіптік тазалау машинасында жұмыс істеді. Алайда, «жалақы бойынша алаяқтыққа» байланысты ереуілден кейін ол қайтадан көшеде қалды. 1907 жылы Ханна үлкен ағасы Юлиуспен бірге жұмыс іздеп Венаға кетті.

Дереккөздер
-----------

1. ↑  Hanna Sturm: Die Lebensgeschichte einer Arbeiterin; Vom Burgenland nach Ravensbrück. Verlag für Gesellschaftskritik, 2nd edition, Vienna 1982
2. ↑  Johanna Sturm, Geboren am 28. Februar 1891 in Klingenbach (Burgenland), Verfolgungsgrund: Politischer Widerstand. *ÖsterreicherInnen im KZ Ravensbrück*.  Institut für Konfliktforschung, Wien.. Тексерілді, 28 қаңтар 2018.
3. ↑  *Svjetlana Hromin-Heidler* Hanna Sturm. *Aus anlass des 25. todestages von Hanna sturm berichtet ihre enkelin über ihre Jugend und ihr politisches Wirken.* 24–25.  Mitteilungsblatt: Der Österreichischen Lagergemeinschaft Ravensbrück & FreundInnen, Wien (желтоқсан 2009). Тексерілді, 28 қаңтар 2018.
4. ↑  *Anna Reininger* 4.3 Die soziale Frage .... 4.3.1. Die Kroatische Minderheit. *Das Entstehen des Vereinswesens im österreichisch-ungarischen Grenzraum am Beispiel Neufeld an der Leitha im gesellschaftspolitischen und wirtschaftlichen Spannungsfeld um 1900 (Diplomarbeit )* 78–83.  University of Vienna (желтоқсан 2009). Тексерілді, 28 қаңтар 2018.